[{"text_idx": "#000005", "text": "Disgyblion ar draws Cymru yn galw am weithredu ar y newid yn yr hinsawdd yn ystod digwyddiad rhithiol"}, {"text_idx": "#000006", "text": "Yr wythnos diwethaf (26-30 Ebrill), cymerodd dros 2,000 o ddisgyblion o 50 o ysgolion cynradd ran yn ein digwyddiad rhithiol mwyaf erioed."}, {"text_idx": "#000007", "text": "Ymunodd Eco-Sgolion ar draws Cymru a\u0302 chyfres o weithdai a heriau newid hinsawdd ar-lein. Bob dydd, dysgodd y disgyblion am agweddau gwahanol ar yr argyfwng newid hinsawdd byd-eang, yn cynnwys pwysigrwydd diogelu coedwigoedd a\u2019r cynnydd mewn ffasiwn cyflym."}, {"text_idx": "#000009", "text": "Roedd y neges gan bob ysgol yn glir \u2013 mae\u2019n rhaid i ni weithredu nawr i ddiogelu ein hamgylchedd ar gyfer y dyfodol. Dywedodd Isaac, disgybl Blwyddyn 4 o Ysgol Gynradd Gymunedol Crugywel:"}, {"text_idx": "#000010", "text": "Mae\u2019r holl newid amgylcheddol yn ofnadwy ond gyda\u2019n gilydd, os byddwn yn gweithio\u2019n galed, gallwn ei atal."}, {"text_idx": "#000012", "text": "Roedd yn wych gweld cymaint o Eco-Sgolion yn cymryd rhan yn ein gweithdai newid hinsawdd; yn rhannu syniadau creadigol ynghylch sut i greu byd cydnerth, mwy cynaliadwy. Er bod disgyblion wedi wynebu cyfnod anodd dros y flwyddyn ddiwethaf, roedd yn amlwg nad yw eu hymrwymiad i fynd i\u2019r afael a\u0302\u2019r newid yn yr hinsawdd wedi arafu. Mae angen i ni i gyd ddilyn eu harweiniad a gweithredu nawr i ddiogelu ein hamgylchedd ar gyfer cenedlaethau\u2019r dyfodol."}, {"text_idx": "#000017", "text": "Rydyn ni\u2019n galw ar bob ysgol i gael siop gyfnewid gwisg ysgol"}]